O nouă schimbare a modului în care funcţionează algoritmul de recomandări al Instagram va aduce mai sus conţinutul original şi va penaliza agregarea conţinutului. Mai exact, vorbim aici despre conturile care nu au conținut propriu, ci postează conținutul altora.
Instagram anunţă că va implementa o nouă modificare de algoritm, despre care spune că este menită să acorde o prioritate mai mare conţinutului original. În acelaşi timp, algoritmul va promova mai puţin conţinutul preluat sau repostat de conturi care nu au propriul conţinut, ci postează conţinutul altora (agregatoare).
Totodată, compania spune că schimbă modul în care sunt recomandate filmările verticale, numite Reels în cadrul reţelei, pentru a oferi o vizibilitate mai mare conturilor cu mai puţini urmăritori. Legat de această modificare, Instagram spune că este vorba, mai degrabă, de o corecţie necesară pentru a da o şansă de creştere şi conturilor mici.
În mod istoric, recunoaşte compania, algoritmul a favorizat conturile cu mulţi urmăritori şi agregatoarele de conţinut, în defavoarea micilor creatori.
Noi modificări la început de 2024. Meta va permite deconectarea conturilor Instagram de Facebook pentru europeni
Aceste schimbări ar putea aduce o reducere a vizibilităţii conturilor marilor creatori, crescând în acelaşi timp vizibilitatea conturilor mici.